***SZABADSÁG KIADÁSI SZABÁLYZAT***

***A szabadság kiadási szabályzat a***

***-2023.évi LII. törvény a pedagógusok új életpályájáról***

***-A Kormány 401/2023.(VIII.30) Korm. rendelete a pedagógusok új életpályájáról szóló 2023.évi LII. törvény végrehajtásáról***

***-Mt. 2012.évi I. törvény idevonatkozó paragrafusai alapján készült.***

A szabadságot természetben kell kiadni. Ettől eltérően a köznevelési foglalkoztatotti jogviszony megszűnésekor, ha a munkáltató az arányos szabadságot nem adta ki -az apasági szabadság és a szülői szabadság kivételével - meg kell váltani.

A munkáltató a szabadság kiadásának időpontját a köznevelési foglalkoztatotti jogviszonyban állóval legkésőbb a szabadság kezdete előtt tizenöt nappal köteles közölni. A munkáltató évente hét munkanap szabadságot – a köznevelési foglalkoztatotti jogviszony első három hónapját kivéve - legfeljebb két részletben a köznevelési foglalkoztatotti jogviszonyban álló legalább öt munkanappal korábban közölt kérésének megfelelő időpontban köteles kiadni.

A szabadságot – a köznevelési foglalkoztatotti jogviszonyban álló előzetes meghallgatása után – a munkáltató az iskolai szünetben, július 01-től augusztus 31-éig tartó időszakban adja ki.

A szabadságot – az apasági szabadságot és a szülői szabadságot kivéve - esedékességének évében kell kiadni.

Az esedékesség évében kell kiadottnak tekinteni a szabadságot, ha igénybevétele az esedékesség évében megkezdődött és a szabadság következő évében kiadott része nem haladja meg az öt munkanapot.

**Ettől eltérően :**

- Az apasági szabadságot legkésőbb a gyermek születését követő, vagy gyermek örökbefogadása esetén legkésőbb az örökbefogadást engedélyező határozat véglegessé válását követő második hónap végéig a köznevelési foglalkoztatotti jogviszonyban álló kérésének megfelelő időpontban, legfeljebb két részletben kell kiadni,

- Szülői szabadságot a köznevelési foglalkoztatotti jogviszonyban álló gyermeke hároméves koráig terjedő időszakban, kérésének megfelelő időpontban kell kiadni.

A munkáltató kivételesen fontos köznevelési érdek vagy a működését közvetlenül és súlyosan érintő ok esetén a szabadságát- az apasági szabadságot kivéve- legfeljebb 60 nappal elhalaszthatja. Az intézkedést a munkáltató írásban indokolja, továbbá az elhalasztott szabadságág kiadásának javasolt időpontját egyidejűleg közli a köznevelési foglalkoztatottal.

 Ha a munkáltató a köznevelési foglalkoztatotti jogviszonyban álló már megkezdett szabadságát megszakította, a szabadság alatti tartózkodás helyéről a munkahelyre és a visszautazással, valamint a munkával töltött idő a szabadságba nem számít be.

A köznevelési foglalkoztatotti jogviszonyban állónak a kiadás időpontjának módosításával vagy a megszakítással összefüggésben felmerült kárát és költségeit a munkáltató köteles megtéríteni.

A köznevelési foglalkoztatotti jogviszonyban álló már megkezdett szabadságát- az apasági szabadság és szülői szabadságot kivéve- megszakíthatja. A szabadság egynegyedét legkésőbb az esedékességet követő év július 31-ig adhatja ki.

Ha a szabadságot a köznevelési foglalkoztatotti jogviszonyban álló oldalán felmerült ok miatt nem lehet a törvényben meghatározott határidőn belül kiadni, kiadását az akadályoztatás megszűnésétől számított hatvan napon belül meg kell kezdeni.

A szabadságot – az adott munkanapra beosztott munkaidő óraszámától függetlenül- a munkaidő-beosztás szerinti munkanapokra kell kiadni és munkanapban kell nyilvántartani.

A kötetlen munkarendben dolgozó köznevelési foglalkoztatott esetén a szabadságot az általános munkarend és a napi munkaidő figyelembevételével kell kiadni.

A köznevelési foglalkoztatotti jogviszony megszűnésekor, ha a munkáltató a jogviszony időtartamára időarányosan járó szabadságnál többet adott ki, azt a köznevelési foglalkoztatotti jogviszonyban állónak nem kell megtéríteni.

A munkaszerződéssel foglalkoztatott köznevelési dolgozó szabadságának kiadására a 2012.évi I. tv. a Munka Törvénykönyve 122.§-125.§-aiban foglaltak az irányadók.

A Líra Zeneiskola Alapfokú Művészetoktatási Iskola és a LírArt Alapfokú Művészeti Iskola tájékoztatja az érintetteket, hogy közzétételi kötelezettségének a zenevar.hu weblapon tesz eleget.

A Líra Zeneiskola Alapfokú Művészeti Iskola és a LírArt Alapfokú Művészeti Iskola nevelőtestülete a szabadság kiadási szabályzatot az igazgatók ismertetése után a 2023. augusztus 23-án megtartott nevelőtestületi értekezleten elfogadta.

A szabályzat 2024. január 01-től van érvényben és annak módosításáig vagy visszavonásáig érvényes.

Mezőkövesd, 2023. december 08. Bolykóné dr. Mondru Beáta

 Líra Zeneiskola AMI igazgatója

 Bolykó István

 LírArt AMI igazgatója

**Legitimáció:**

A Muzsikáló Zenevár Alapítvány a 2023. december 8-án megtartott, határozatképes kuratóriumi ülésén 100%-os szavazataránnyal elfogadta az intézmények Szabadságkiadási Szabályzatát, ezt a tényt az elnök és a kuratóriumi tagok, mint hitelesítők aláírásukkal tanúsítják.

Mezőkövesd, 2023. december 8.

 ……………………………………………….. ………………………………………

 Zavarkó Tamásné kuratóriumi tag Biró Dávid kuratóriumi tag

 ……………………………………………

 Porczel Ildikó

 kuratóriumi elnök